title: Komission täytäntöönpanoasetus (EU) 2019/1661, annettu 24 päivänä syyskuuta 2019, tiettyjen tavaroiden luokittelusta yhdistettyyn nimikkeistöön

text:
                  1.10.2019

                  FI

                  Euroopan unionin virallinen lehti

                  L 251/1

         KOMISSION TÄYTÄNTÖÖNPANOASETUS (EU) 2019/1661,
         annettu 24 päivänä syyskuuta 2019,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                     (2)

                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                     (3)

                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                     (4)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                     (5)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.

            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 24 päivänä syyskuuta 2019.

                  Komission puolesta,

                  puheenjohtajan nimissä

               Stephen QUEST

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            LIITE

                        Tavaran kuvaus

                        Luokittelu (CN-koodi)

                        Perusteet

                        (1)

                        (2)

                        (3)

                        Vaaleankeltainen nestemäinen tuote, jossa on 93 prosenttia rasvahappojen etyyliestereitä ja 7 prosenttia oligomeereja ja osittaisia glyseridejä.
                        Tuote on valmistettu kalaöljyistä, jotka ovat peräisin sardelleista, sardiineista ja makrilleista sekä muista kalalajeista. Tuotantoprosessiin kuuluu raffinointi, hydrolyysi, etyyliesteröinti ja jakotislaus. Hydrolyysin ja etyyliesteröinnin aikana triglyseridit muuttuvat rasvahappojen etyyliestereiksi.
                        Tuote on tarkoitettu jatkojalostukseen elintarvike-, rehu- ja lääketeollisuuteen. Se pakataan suojakaasuun terästynnyreihin, joiden vetoisuus on 190 kg, ja kuljetetaan niissä.

                        2106 90 92

                        Luokittelu määräytyy yhdistetyn nimikkeistön 1 ja 6 yleisen tulkintasäännön, 38 ryhmän 1 huomautuksen b alakohdan sekä CN-koodien 2106, 2106 90  ja 2106 90 92  nimiketekstin mukaisesti.
                        Luokittelu nimikkeeseen 1516 ei tule kyseeseen, sillä tuote koostuu pääasiassa etyyliestereistä, jotka on tuotettu esteröimällä rasvahapot etanolilla eikä glyserolilla. Tuotteen jalostusaste ylittää nimikkeessä 1516 sallitun jalostusasteen, sillä nimike kattaa ainoastaan uudelleen esteröidyt triglyseridit (ks. myös harmonoidun järjestelmän selitykset, nimike 1516, B osa, 2 kohta).
                        Lisäksi rasvahappojen etyyliesterit eivät ole eläin- tai kasvirasvoja ja -öljyjä (ks. myös harmonoidun järjestelmän selitykset, 15 ryhmä, yleisohjeita, A osa, toinen kappale).
                        Luokittelu 38 ryhmään ei tule kyseeseen, sillä tuotteella on ravintoarvoa ja sitä käytetään ihmisravinnon valmistukseen (ks. 38 ryhmän 1 huomautuksen b alakohta).
                        Tavara on sen vuoksi luokiteltava CN-koodiin 2106 90 92  muuksi elintarvikevalmisteeksi (ks. myös harmonoidun järjestelmän luokittelusuositus 2106.90/37).


title: Komission täytäntöönpanoasetus (EU) 2018/1508, annettu 10 päivänä lokakuuta 2018, rasvattoman maitojauheen julkiseen interventioon ostamisessa sovellettavan arvonalentamiskertoimen vahvistamisesta tilivuodeksi 2019

text:
                  11.10.2018

                  FI

                  Euroopan unionin virallinen lehti

                  L 255/12

         KOMISSION TÄYTÄNTÖÖNPANOASETUS (EU) 2018/1508,
         annettu 10 päivänä lokakuuta 2018,
         rasvattoman maitojauheen julkiseen interventioon ostamisessa sovellettavan arvonalentamiskertoimen vahvistamisesta tilivuodeksi 2019
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 20 artiklan 4 kohdan,
         on kuullut maatalousrahastojen komiteaa,
         sekä katsoo seuraavaa:

                     (1)

                     Komission delegoidun asetuksen (EU) N:o 906/2014 (2) 3 artiklan 1 kohdan e alakohdassa säädetään julkisessa interventiossa varastoitujen maataloustuotteiden arvonalenemisen rahoittamisesta.

                     (2)

                     Delegoidun asetuksen (EU) N:o 906/2014 liitteessä V olevissa 1, 2 ja 3 kohdissa vahvistetaan kertoimena sovellettavan arvonalentamisprosentin laskentamenetelmä. Arvonalentamisprosentti maataloustuotteiden ostohetkellä vastaa enintään kunkin asianomaisen tuotteen ostohinnan ja arvioidun myyntihinnan välistä erotusta. Kyseinen prosentti olisi vahvistettava kullekin tuotteelle ennen tilikauden alkua. Komissio voi lisäksi rajoittaa arvonalentamista ostohetkellä alentamisprosentin osaan, jonka on oltava vähintään 70 prosenttia kokonaisarvonalentamisesta.

                     (3)

                     Rasvatonta maitojauhetta koskeva kerroin, jota jäsenvaltiot soveltavat kyseisen tuotteen kuukausittaisiin ostoarvoihin tilivuonna 2019, olisi näin ollen vahvistettava.

                     (4)

                     Euroopan maatalouden tukirahastosta rahoitettujen menojen moitteettoman hoidon varmistamiseksi komissiolle olisi ilmoitettava arvonalentamiskertoimen soveltamisesta aiheutuvista menoista,

               ON HYVÄKSYNYT TÄMÄN ASETUKSEN:

            1 artikla
            Julkisella interventiolla ostetun ja jäsenvaltioiden 1 päivän lokakuuta 2018 ja 30 päivän syyskuuta 2019 välisenä aikana varastoiman tai haltuun ottaman rasvattoman maitojauheen osalta jäsenvaltiot soveltavat arvonalentamiskerrointa 0,21 rasvattoman maitojauheen kuukausittaisiin ostoarvoihin.

            2 artikla
            Jäsenvaltiot ilmoittavat komissiolle tämän asetuksen 1 artiklassa tarkoitetun arvonalentamiskertoimen soveltamisesta aiheutuvista menoista komission täytäntöönpanoasetuksen (EU) N:o 908/2014 (3) mukaisesti vahvistetulla menoilmoituksella.

            3 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä lokakuuta 2018.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä lokakuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 347, 20.12.2013, s. 549.

            (2)  Komission delegoitu asetus (EU) N:o 906/2014, annettu 11 päivänä maaliskuuta 2014, Euroopan parlamentin ja neuvoston asetuksen (EU) N:o 1306/2013 täydentämisestä julkisen intervention menojen osalta (EUVL L 255, 28.8.2014, s. 1).

            (3)  Komission täytäntöönpanoasetus (EU) N:o 908/2014, annettu 6 päivänä elokuuta 2014, Euroopan parlamentin ja neuvoston asetuksen (EU) N:o 1306/2013 soveltamissäännöistä maksajavirastojen ja muiden elinten, varainhoidon, tilien tarkastamisen ja hyväksymisen, tarkastuksia koskevien sääntöjen, vakuuksien ja avoimuuden osalta (EUVL L 255, 28.8.2014, s. 59).